Πουρί Μαγνησίας

Το Πουρί είναι χωριό του νομού Μαγνησίας, σε απόσταση περίπου 6 χλμ βόρεια από τη Ζαγορά. Βρίσκεται σε υψόμετρο 400 μέτρων, στις ανατολικές πλαγιές του Πηλίου, με όψη προς Αιγαίο Πέλαγος. Έχει 538 μόνιμους κατοίκους (απογραφή 2011). Στην απογραφή του 1951 είχε 641 κ. και του 1961 είχε 469 κατοίκους.Εγκυκλοπ. "Πάπυρος Λαρούς", τόμος 11. Στη Μεγάλη Ελληνική Εγκυκλοπαίδεια (δεκαετία 1930) αναφέρεται ότι το 1928 είχε 639 κατοίκους, και μαζί με τους οικισμούς Κοκκινότα, Παλαιά Μιτζέλα και Σχιζόπετρα είχε 677 κατοίκους. Επίσης είχε ταχυδρομικό γραφείο και δημοτικό σχολείο.Μεγάλη Ελληνική Εγκυκλοπαίδεια Δρανδάκη, τόμ. Κ', "Πουρί".

Σήμερα κύριες ασχολίες των κατοίκων είναι η γεωργία και ο τουρισμός. Περιβάλλεται από δευτερογενές δάσος με οξιές, βελανιδιές, πλατάνους και άλλα δασικά δένδρα.

 Εξωτερικοί σύνδεσμοι 
 PelionWeb, Πουρί 
 VisitPelio.gr/Πουρί

 Παραπομπές 

Κατηγορία:Χωριά της περιφερειακής ενότητας Μαγνησίας
Κατηγορία:Πήλιο
Κατηγορία:Δήμος Ζαγοράς - Μουρεσίου